Punët e guximshme të një artisteje kurde, shfaqen për herë të parë në Turqi 
Zehra Dogan krijoi vepra artistike feministe fshehtazi në qelinë e burgut. Ajo jeton në mërgim në Londër 
Punimet e Zehra Doganit, e njohur si një nga artistet premtuese të Turqisë, më në fund po shfaqen në Stamboll. Arti i zonjës Dogan është vlerësuar në nivel ndërkombëtar, madje është shfaqur në muzeun me famë botërore Tate të Londrës. Por është hera e parë që një sallon arti turk merr guximin të ekspozojë punimet e saj politike që ndërthurin temat e rezistencës dhe feminizmit. Ajo i krijoi ato fshehurazi në burg. thotë ajo. Mënyra se si ajo i ilustron temat e saj mund të konsiderohet tronditëse. Dogan ishte dy vjet në burg nën akuzat për propagandë terroriste për një fotografi të saj që përshkruante shkatërrimin e një qyteti nga forcat turke të sigurisë në luftën e tyre kundër një kryengritjeje kurde. Artistë të famshëm, përfshirë Banksyn, morën pjesë në një fushatë ndërkombëtare për lirimin e Doganit. Megjithëse zonja Dogan u bë një nga simbolet ndërkombëtare të goditjes së shtetit turk ndaj disidentëve, pak njerëz në Turqi janë në dijeni të punës së saj artistike. Por artistja vetë, nuk është në gjendje të shijojë gëzimin e ekspozitës së saj të parë në Turqi. Me çështje të tjera gjyqësore ende në pritje kundër saj, ajo tani jeton në mërgim në Londër. Zonja Dogan ka në plan të punojë për një projekt me artistin kinez me famë botërore Ai Weiwei dhe të gjitha fotografitë e saj të paraqitura në një ekspozitë së fundmi në Milano, u shitën. Tani për tani e ardhmja e kësaj artisteje të re në rritje turke, është jashtë shtetit.